b'\n_START_ARTICLE_\nMarjan \xc5\xa0imenc\n_START_SECTION_\n\xc5\xbdivljenjepis\n_START_PARAGRAPH_\nV Ljubljani je obiskoval osnovno in srednjo \xc5\xa1olo, potem pa se odlo\xc4\x8dil za \xc5\xa1tudij na Filozofski fakulteti v Ljubljani, ki ga je leta 1988 zaklju\xc4\x8dil na filozofskem in sociolo\xc5\xa1kem oddelku. \xc5\xbde med \xc5\xa1tudijem je delal kot urednik na Radiu \xc5\xa0tudent, poleg tega pa tudi prevajal in objavil prve \xc4\x8dlanke v reviji Problemi. _NEWLINE_Na Filozofski fakulteti v Ljubljani je leta 1992 pridobil naziv magistra filozofije. Doktoriral je v Ljubljani leta 2001 z nalogo Pragmati\xc4\x8dni zasuk v sodobni filozofiji in vpra\xc5\xa1anje subjekta pod mentorstvom Slavoja \xc5\xbdi\xc5\xbeka. _NEWLINE_Med magistrskim \xc5\xa1tudijem se je zaposlil na Gimnaziji Be\xc5\xbeigrad, kjer je opravil strokovni izpit. Sprva je u\xc4\x8dil v nacionalnem programu, kasneje pa tudi na oddelku mednarodne mature. _NEWLINE_Trenutno je zaposlen kot docent na Pedago\xc5\xa1ki fakulteti in Pedago\xc5\xa1kem in\xc5\xa1titutu kot vi\xc5\xa1ji raziskovalec. Na Filozofski fakulteti je deloval kot asistent za didaktiko filozofije. Je soavtor u\xc4\x8dnega na\xc4\x8drta in maturitetnega kataloga za predmet filozofija. Deluje tudi kot odgovorni urednik revije Filozofija na maturi (FNM) in glavni ocenjevalec na maturitetni komisiji za filozofijo. Poleg tega je urednik tudi pri revijah Vzgoja in izobra\xc5\xbeevanje in \xc5\xa0olsko polje ter zbirkah Kratka dela in Temeljna dela.'